ოქტომბერი (გულრიფშის მუნიციპალიტეტი)
ოქტომბერი (ყოფილი ოლგინსკოე) — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (წებელდის თემი), აფხაზეთის მთისწინეთში, აფიანჩის მთის ძირას, სოხუმის სამხედრო გზაზე. ზღვის დონიდან 300 მ, გულრიფშიდან 20 კმ, კელასურიდან (უახლოესი რკინიგზის სადგური) 25 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი.